CELEX: 32008R0508
Language: lt
Date: 2008-06-06 00:00:00
Title: 2008 m. birželio 6 d. Komisijos reglamentas (EB) Nr. 508/2008 dėl lukštentų grūdų ir perlinių kruopų apibrėžimo, taikytino skiriant eksporto grąžinamąsias išmokas (kodifikuota redakcija)

7.6.2008   
            
            
               LT
            
            
               Europos Sąjungos oficialusis leidinys
            
            
               L 149/55
            
         
      KOMISIJOS REGLAMENTAS (EB) Nr. 508/2008
   2008 m. birželio 6 d.
   dėl lukštentų grūdų ir perlinių kruopų apibrėžimo, taikytino skiriant eksporto grąžinamąsias išmokas
   (kodifikuota redakcija)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 170 straipsnio pirmą pastraipą kartu su jo 4 straipsniu,
   kadangi:
   
               (1)
            
            
               1968 m. birželio 28 d. Komisijos reglamentas (EEB) Nr. 821/68 dėl lukštentų grūdų ir perlinių kruopų apibrėžimo, taikytino skiriant eksporto grąžinamąsias išmokas (2), buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas.
            
         
               (2)
            
            
               Eksporto grąžinamoji išmoka turėtų būti skiriama atsižvelgiant į produkto, perdirbto iš grūdų, kuris atitinka jos skyrimo sąlygas, kokybę, siekiant užtikrinti, kad valstybinės lėšos nebūtų skiriamos prastos kokybės prekių eksportui. Dėl to būtina nustatyti tikslų apibrėžimą, taikomą kiekvienoje valstybėje narėje javų grūdams, apibrėžiamų skiriant grąžinamąsias išmokas, kaip „lukštenti grūdai“ ir „perlinės kruopos“.
            
         
               (3)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komitetas komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Eksporto grąžinamosios išmokos skiriamos perlinėms kruopoms ir lukštentiems grūdams, atitinkantiems šio reglamento I priede nustatytas charakteristikas.
   2 straipsnis
   Reglamentas (EEB) Nr. 821/68 yra panaikinamas.
   Nuorodos į panaikintą reglamentą laikomos nuorodomis į šį reglamentą, ir skaitomos pagal III priede pateiktą atitikmenų lentelę.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 m. liepos 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. birželio 6 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 299, 2007 11 16, p. 1. Reglamentas su paskutiniais pakeitimais, padarytais Reglamentu (EB) Nr. 361/2008 (OL L 121, 2008 5 7, p. 1).
   
      (2)  OL L 149, 1968 6 29, p. 46. Reglamentas su paskutiniais pakeitimais, padarytais Reglamentu (EB) Nr. 39/2007 (OL L 11, 2007 1 18, p. 11).
   
      (3)  Žr. II priedą.
   
      I PRIEDAS
      A.   „LUKŠTENTŲ GRŪDŲ“ (BE LUKŠTO ARBA LUOBELĖS) IR „PERLINIŲ KRUOPŲ“ APIBRĖŽIMAI
      I.   „Lukštenti grūdai“ apima grūdus be lukšto ir luobelės
      
                  1.
               
               
                  Grūdai be lukšto:
                  javų grūdai, kuriems pašalinta didelė dalis apyvaisio arba javų grūdai be pažiedės (žr. muitų tarifų 10.03 pozicijos: grūdai paaiškinamąsias pastabas), kuriems buvo pašalintos pažiedės su apyvaisio sujungimu (pavyzdžiui, akuotuotieji miežiai) arba pažiedės, taip prigludusios prie apyvaisio, kad jų negalima atskirti kūlimo ir kitu būdu (pavyzdžiui, avižos).
               
            
                  2.
               
               
                  Grūdai be luobelės:
                  grūdai (miežiai be pažiedžių), kuriems buvo pašalinta didžioji dalis apyvaisio ir apvalkalo (sėklos luobelės).
               
            II.   „Perlinės kruopos“ apima:
      
                  1.
               
               
                  Pirmos klasės grūdus:
                  
                              a)
                           
                           
                              grūdus, kurie atitinka šį apibrėžimą:
                              perlinės grūdų kruopos, daugiausia miežiai, kuriems pašalintas visas apvalkalas, apyvaisis, gemalas ir didžioji dalis išorinio sluoksnio ir aleuroninio sluoksnio ir kurie yra vienodo dydžio ir apvalios formos; ir
                           
                        
                              b)
                           
                           
                              kurie taip pat atitinka šiuos reikalavimus:
                              
                                          i)
                                       
                                       
                                          grūdų taisyklingumą:
                                          
                                                      —
                                                   
                                                   
                                                      75 % grūdų neturi viršyti 20 % dm (1),
                                                   
                                                
                                                      —
                                                   
                                                   
                                                      94 % laipsniškai sudėtų grūdų tarp 3 % ir 97 % neturi viršyti 30 % dm (1),
                                                   
                                                
                                                      —
                                                   
                                                   
                                                      100 % grūdų neturi viršyti 50 % dm (1);
                                                   
                                                
                                    
                                          ii)
                                       
                                       
                                          taisyklingumas nustatomas, atliekant sijojimo analizę, naudojant sietus su apvaliomis akutėmis.
                                       
                                    
                        
            
                  2.
               
               
                  Antros klasės grūdus:
                  grūdus, kurie atitinka apibrėžimą, nurodytą II skyriaus 1 punkto a papunktyje.
               
            B.   SIJOJIMAS PRO SIETĄ
      I.   Priemonės
      
                  1.
               
               
                  Sietų apvaliomis akutėmis komplektas (200 mm skersmuo; nuo 4,0 iki 1,0 mm skersmens akutės su 0,25 mm tarpeliais).
               
            
                  2.
               
               
                  Sijojimo prietaisas – sijoti reikėtų rankomis; pagalbinės sijojimo priemonės (guminiai kubeliai, kurių šonas 20 mm ilgio).
               
            
                  3.
               
               
                  Svarstyklės.
               
            II.   Metodas
      Miežiai paprastai sijojami per šešis skirtingus sietus. Sietų komplektas yra sujungtas viršuje ir apačioje. Sietas, kurio akutės didžiausios, tvirtinamas viršuje; po sijojimo viršutinis ir apatinis sietai turėtų likti tušti.
      Ne trumpiau kaip penkias minutes du pasverti nuo 50 iki 100 gramų svorio perlinių miežių bandiniai sijojami rankomis, naudojant guminius kubelius.
      Visas sietų komplektas imamas į ranką ir judinamas, stengiantis išlaikyti horizontalioje padėtyje, krestelint 120 kartų per minutę; kiekvieno krestelėjimo metu turi išsisijoti apie 70 mm. Kas minutę, pakračius sietą pirmyn atgal, jis tris kartus apsukamas ratu. Sijojimo atliekos pasveriamos artimiausių 0,1 g tikslumu, nustatant išsijoto produkto kiekį procentais, kurį pasvėrus iki artimiausio sveikojo skaičiaus apskaičiuojamas vidurkis.
      Sijotų likučių procentinių dalių vidurkis turėtų būti sudedamas nuosekliai, pradedant likučio ant tuščio sieto su didžiausiomis akutėmis 0 % verte. Sudedamos procentinės dalys Σ (%) ir atitinkamų sietų akučių dydis pateikiamas grafike, nubraižytame milimetriniame popieriuje, ordinatėje atidedant Σ ( %) vertes, o abscisėje – akučių skersmenį mm.
      Medianinė vertė (dm) – šimtosiomis mm dalimis išreikštas akučių plotis, atitinkantis Σ (%) = 50, randama grafike, gautame taškus sujungiant tiesėmis.
      
         (1)  dm = medianinė vertė gaunama pagal sijojimo analizės rezultatus ties riba, kai 50 % produktų išsisijoja per sietą.
   
   
      II PRIEDAS
      Panaikinamas reglamentas ir jo vėlesni pakeitimai
      
                  Komisijos reglamentas (EEB) Nr. 821/68
               
               
                  (OL L 149, 1968 6 29, p. 46)
               
            
                  Komisijos reglamentas (EEB) Nr. 1634/71
               
               
                  (OL L 170, 1971 7 29, p. 13)
               
            
                  Komisijos reglamentas (EEB) Nr. 39/2007
               
               
                  (OL L 11, 2007 1 18, p. 11)
               
            
   
      III PRIEDAS
      Atitikmenų lentelė
      
                  Reglamentas (EEB) Nr. 821/68
               
               
                  Šis reglamentas
               
            
                  1 straipsnis
               
               
                  1 straipsnis
               
            
                  —
               
               
                  2 straipsnis
               
            
                  2 straipsnis
               
               
                  3 straipsnis
               
            
                  Priedas, lukštentų grūdų (be lukšto arba luobelės) ir perlinių kruopų sąvokų apibrėžimai
               
               
                  I priedo A dalis
               
            
                  Priedo A dalis
               
               
                  I priedo A dalies I skyrius
               
            
                  Priedo B dalies I skyriaus 1 punktas
               
               
                  I priedo A dalies II skyriaus 1 punkto a papunktis
               
            
                  Priedo B dalies I skyriaus 2 punkto pirmos pastraipos a, b ir c papunkčiai
               
               
                  I priedo A dalies II skyriaus 1 punkto b, i papunkčio pirma, antra ir trečia įtraukos
               
            
                  Priedo B dalies I skyriaus 2 punkto antra pastraipa
               
               
                  I priedo A dalies II skyriaus 1 punkto b, ii papunktis
               
            
                  Priedo B dalies I skyriaus 2 punkto trečia pastraipa
               
               
                  Pastaba (*)
               
            
                  Priedo B dalies II skyrius
               
               
                  I priedo A dalies II skyriaus 2 punktas
               
            
                  Priedas, Sijojimas pro sietą
               
               
                  I priedo B dalis
               
            
                  Priedas, Priemonės, pirma, antra ir trečia įtraukos
               
               
                  I priedo B dalies I skyriaus 1, 2 ir 3 punktai
               
            
                  Priedas, Metodas
               
               
                  I priedo B dalies II skyrius
               
            
                  —
               
               
                  II priedas
               
            
                  —
               
               
                  III priedas